जीवन में सात्विकता किसे कहते हैं ये पापाजी जैसे महामानव के जीवन से ही सीखा और जाना जा सकता है.मैं कभी उनसे नहीं मिला लेकिन विविध भारती से बजती उनकी रचनाओं और यत्र तत्र उनके बारे में पढ़ता रहा तो लगता रहा कि ये व्यक्ति तो चलता फ़िरता आश्रम है.सादा तबियत,वैष्णव आचरण,अथक परिश्रमी और निर्विवाद रहने वाले पं.नरेन्द्र शर्मा जैसी शख़्सियत के घर में सुकंठी लता मंगेशकर का आना-जाना ...अहा कैसा दृष्य होता होगा वह ...जैसे शब्द रूपी तुलसी चौरे पर सुर का दीप जगमगा उठा हो.